  Виталий Пронин Кылем шутэтскон нуналъёсы Удмуртиысь конькиен бызьылӥсьёс Россиысь но дуннеысь кубокъёс понна ӵошатсконъёсын вылӥ интыос басьтӥзы. Ижысь Всеволод Ятов та нуналъёсы Германиын бызьылэ. Россиысь командаен ӵош преследование амалъя вожвылъяськонын 3-тӥ инты басьтӥз. Нимаз стартъёсын но умой лыдпусъёс возьматӥз, 1500 метре бызьылонын 3-тӥ инты басьтӥз, нош 1000 метре бызьылонын 14 инты луиз. Туспуктэм udmpravda.ru сайтысь.Нижний Новгородын спортъя мастерез Татьяна Аверинаез буре вайыса вожвылъяськонын Удмуртиысь спортсменъёс пьедесталэ шедизы. Юлия Никитина 1-тӥ инты басьтӥз 100 метре бызьылонын. Вормисьёс пӧлы озьы ик шедизы Матвей Шмаков, Ростислав Языков, Александра Лукшина. Нош таяз шутэтскон нуналъёсы Нижний Новгородын ик ортчоз Приволжск федерал округлэн первенствоез. Теги: конькиенбызьылон спорт  